Linda Cardelliniová

Linda Cardelliniová (; * 25. jún 1975, Redwood City, Kalifornia, USA) je americká herečka. Hrala vo filmoch ako Scooby-Doo (2002), Scooby-Doo 2: Nespútané príšery (2004), Skrotená hora (2005), Return (2011), Avengers 2: Vek Ultrona (2015), Greenbook (2018), The Curse of La Llorona (2019) a tiež je známa aj z televíznych seriálov ako Pohotovosť (20032009), Bloodline (20152017) a Dead to Me (2019súčasnosť).

Detstvo a mladosť 
Cardelliniová sa narodila v Redwood City, v Kalifornii. Je najmladšou zo štyroch detí a je talianskeho, írskeho, nemeckého a škótskeho pôvodu. Bola vychovaná v katolíckej viere. Jej prvé verejné vystúpenie mala ako desaťročná keď spievala v školskej hre. Následne pôsobila v niekoľkých školských inscenáciách a začala navštevovať hodiny drámy.

Kariéra 
Svoju hereckú kariéru zahájila v roku 1996. Zo začiatkov sa objavovala v menších rolách v televíznych seriáloch. Prielom v jej kariére nastal v roku 1999 v televíznom seriály Freaks and Geeks. Jej herecký výkon získal pozitívne ohlasy.

V roku 2002 stvárnila kreslenú postavu Velmu Dinkley v dobrodružnej adaptácii Scooby Doo. Postavu Velmy si zopakovala aj v roku 2004, v druhej časti s názvom Scooby-Doo 2: Nespútané príšery. V roku 2003 sa pripojila k obsadeniu dramatického seriálu Pohotovosť. Cardellinová hrala v seriály až do jeho záverečnej časti.

V roku 2005 hrala po boku Heatha Ledgera, Jakea Gyllenhaala vo filme Skrotená hora. Za jej filmovú postavu získala nomináciu na Screen Actors Guild Awards. V roku 2011 stvárnila hlavnú postavu vo filme Return.

V roku 2013, získala postavu Sylvia Rosen, v televíznom seriáli Mad Men. Za svoj herecký výkon v Mad Men, získala nomináciu na Primetime Emmy Award za vynikajúcu hosťujúcu herečku v dramatickom seriáli. Od roku 2015 sa pripojila k hereckému obsadeniu televízneho seriálu Bloodline. V rovnakom roku stvárnila jednu z vedľajších postav vo filme Avengers 2: Vek Ultrona. Postavu Laury Barton si zopakovala aj v roku 2019, vo filme Avengers: Endgame.

V roku 2018 stvárnila vedľajšiu postavu v trilery A Simple Favor. V auguste rovnakého roku, potvrdila Cardelliniová účasť v televíznom seriály Dead to Me, kde účinkuje po boku herečky Christiny Applegatovej. Televízny seriál mal premiéru 3. mája 2019. Cardelliniová za svoj herecký výkon, získala kritické uznanie a nomináciu na Primetime Emmy Award za vynikajúcu hlavnú herečku v komediálnom seriáli. V roku 2019 stvárnila postavu Anny v mysterióznom filme The Curse of La Llorona. V roku 2020 stvárnila postavu Mae Capone, v životopisnom filme Capone, po boku hercov ako Tom Hardy a Kyle MacLachlan.

Súkromný život 
Cardelliniová sa počas natáčania televízneho seriálu Freaks and Geeks, spoznala s hercom Jasonom Segelom, s ktorým chodila päť rokov. Od roku 2009 chodí so Stevenom Rodriguezom, ktorému vo februári 2012 porodila dcéru.

Iné projekty

Zdroj 

Filmové herečky USA
Televízne herečky USA
Dabingové herečky USA
Osobnosti USA talianskeho pôvodu
Osobnosti USA nemeckého pôvodu
Osobnosti USA írskeho pôvodu
Osobnosti USA škótskeho pôvodu
Osobnosti z Kalifornie